POLAR ขอเลื่อนแจงฟื้นฟูกิจการเป็น 12 มิ.ย.60 จากเดิม 7 มิ.ย.60
POLAR ขอเลื่อนชี้แจงข้อมูลเพิ่มเติมกรณียื่นฟื้นฟูกิจการต่อศาลล้มละลายกลางเป็น 12 มิ.ย.60 จากเดิม 7 มิ.ย.60
7 มิ.ย. 2560

บริษัท โพลาริส แคปปิตัล จำกัด (มหาชน) หรือ POLAR ระบุว่า ตามที่ตลาดหลักทรัพย์แห่งประเทศไทย (ตลท.) ให้บริษัทชี้แจงข้อมูลเพิ่มเติมกรณีบริษัทยื่นฟื้นฟูกิจการผ่านศาลล้มละลายกลางเนื่องจากบริษัทมีหนี้สินล้นพ้นตัว โดยศาลไต่สวนคำร้องวันที่ 26 มิ.ย.60 ขณะที่งบการเงินประจำปี 2559 ซึ่งเป็นงบการเงินฉบับล่าสุดที่นำส่งต่อตลาดหลักทรัพย์ฯ บริษัทมีสินทรัพย์รวม 5.05 พันล้านบาท หนี้สินรวม 465 ล้านบาท และส่วนผู้ถือหุ้น 4.58 พันล้านบาท
ทั้งนี้ จากการที่ข้อมูลในคำร้องขอฟื้นฟูกิจการมีรายละเอียดค่อนข้างมาก ซึ่งจะต้องใช้เวลาในการเตรียมข้อมูลเพิ่มเติม บริษัทจึงขอเลื่อนชี้แจงข้อมูลต่อตลท.เป็นวันที่ 12 มิ.ย.60 จากเดิมที่ตลท.ให้ชี้แจงภายในวันที่ 7 มิ.ย.60